Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Isaac Herzog varoitti, -
että Israel on kriittisessä pisteessä uhkakuviensa osalta.
Iran varoitti Iso-Britanniaa olemaan tarkkana.
Iran syytti brittejä epävakaudesta Persianlahdella, -
kun Iso-Britannia syytti ensin Irania tuhoisasta meri-iskusta.
Israelin viranomaiset tehostavat toimia -
estää koronan deltamuunnosta leviämästä.
Tartuntamäärät ovat kasvaneet viime viikkoina.
Presidentti Isaac Herzog varoitti, -
että Israel on kriittisessä pisteessä uhkakuviensa osalta.
IDF:n esikuntapäällikkö, kenraaliluutnantti Aviv Kochavi -
ja muut esikuntafoorumin jäsenet pitivät kokouksen Herzogin kanssa -
tämän virkaanastujaisten kunniaksi. Herzog painotti, -
että Israelin uhkakuvat kasvavat etenkin laadun ja tarkkuuden suhteen.
Herzog kiitteli IDF:n sinnikkyyttä sen varmistamisessa, -
että Israelin turvallisuus ja strateginen ylivalta ovat taatut.
Hän vannoi pitävänsä IDF:n tarpeet prioriteettilistansa kärjessä.
Tahdon kiittää teitä, esikuntafoorumia, kiehtovasta ja tärkeästä keskustelusta.
Israelin valtion presidenttinä olen asettanut ohjelmassani tärkeäksi -
yhteistyön IDF:n kanssa ja IDF:n tukemisen -
niin kotimaassa kansan suuuntaan -
kuin IDF:n puolustamisen kansainvälisellä kentällä.
Minä olen tullut IDF:n riveistä, samoin sukuni.
Uskon, että IDF on kansan armeija, ja arvostan syvästi teitä, -
esikuntapäällikköä, vara- esikuntapäällikköä ja koko esikuntaa -
sekä joukkojamme ja komentajiamme kentällä.
Herzog ylisti IDF:ää sen varmistamisesta, -
että Israelin valtio pysyy ikuisesti.
IDF on ansainnut kansan luottamuksen.
Tässä pöydässä ja koko IDF:ssä tarkoituksellisuus on aistittavissa.
Ilman IDF:ää ei ole Israelia. Se on selvää.
IDF on tuonut meidät tähän päivään ja nauttii kansan luottamusta.
Presidentti Herzog keskusteli puhelimitse -
USA:n varapresidentin, Kamala Harrisin kanssa.
Harris onnitteli Herzogia tämän uudesta virasta.
He keskustelivat USA:n ja Israelin suhteen syventämisen tärkeydestä.
Harris vahvisti, että Bidenin hallinto on sitoutunut Israelin turvallisuuteen.
Harris painotti myös USA:n sitoumusta kahden valtion ratkaisuun -
Israelin ja palestiinalaisten konfliktiin.
Hän korosti, että on edistettävä molempien kansojen vapautta, -
turvallisuutta, arvokkuutta ja mahdollisuuksia.
Toisin kuin USA:n varapresidentin kanslian lausunnossa, -
Israelin presidentin lausunnossa ei mainittu kyseistä konfliktia.
Siinä painotettiin USA:n tukea sille, -
että Israel tavoittelee rauhaa arabinaapuriensa kanssa.
Lausunnossa korostettiin, että USA on yhä Israelin tärkein liittolainen.
Muihin uutisiin. Presidentti Herzogin veli, -
eläköitynyt prikaatinkenraali Michael Herzog, -
on nimitetty Israelin seuraavaksi Yhdysvaltain-suurlähettilääksi.
Kenraali Herzogin nimityksestä vastasi pääministeri Naftali Bennett.
Kirjallisessa lausunnossa hän perusteli presidentin veljen valintaa: -
"Hänellä on paljon kokemusta turvallisuuden ja politiikan kentiltä -
ja hän tuntee syvällisesti Israelin strategiset haasteet, -
etenkin Iranin ydinohjelman."
Kenraali Michael Herzog on paitsi istuvan presidentin veli, -
myös Israelin kuudennen presidentin, Chaim Herzogin, poika, -
Israelin ensimmäisen päärabbin, Isaac Halevin pojanpoika -
ja maan arvostetuimman diplomaatin, Abba Ebanin vaimon sisarenpoika.
YK:n turvallisuusneuvosto piti erityisistunnon New Yorkissa.
Sen kutsui koolle Intian pääministeri Narendra Modi.
Aihe oli "meriturvallisuuden tehostaminen" tänä aikana, -
kun Modin mukaan merireittejä väärin- käytetään merirosvoukseen ja terroriin
USA ja Kiina syyttivät toisiaan Etelä-Kiinan meren jännitteistä, -
mutta istunnossa korostettiin huolenaiheena myös -
Iranin tahallista iskua israelilaiseen Mercer Street -tankkerialukseen.
Merilain vaaliminen ja käyttö on tärkeä kaikille täällä tänään.
Jotkut hyödyntävät strategista sijaintiaan -
ja horjuttavat ja uhkaavat enenevässä määrin arvokkaita vapauksiamme.
Sen pitäisi huolettaa meitä kaikkia.
Puhun nyt 29.7. Omanin rannikolla tapahtuneesta iskusta -
Liberian lippua kantavaan Mercer Street -kauppa-alukseen.
Iso-Bitannia ja kansainvälinen tutkimus katsovat, -
että Iran iski alukseen lennokeilla.
Alus vaurioitui, ja lisäksi yksi britti ja yksi romanialainen saivat surmansa.
Tuomitsemme tämän tahallisen, laittoman iskun.
Iran rikkoi selkeästi kansainvälistä lakia.
Isku ei uhkaa vain kansainvälistä kauppaa, laivaamisen turvallisuutta, -
merenkulkijoiden henkeä ja kyseisiä merialueita, -
vaan horjuttaa myös sääntöjärjestelmää, -
johon yhteinen rauhamme ja turvallisuutemme perustuvat.
Huolen kasvaessa on sitäkin tärkeämpää, -
että kansamme tukevat järjestelmää solidaarisesti.
USA:n ulkoministeri Antony Blinken painotti osaltaan, -
kuinka Iran uhkaa merenkulkuvapautta, ja varoitti, -
että ellei Mercer Street aluksen iskuntekijöitä aseteta vastuuteen, -
tilanne pahenee väistämättä.
Olemme tietojen perusteella varmoja, että Iran teki tämän laittoman iskun, -
joka on taas yksi isku sen provosoivien tekojen joukossa.
Se uhkaa toimillaan merenkulkuvapautta, -
kansainvälistä kuljetusta ja kauppaa -
sekä aluksilla olevien ihmisten henkeä.
Yhdysvaltain puolesta esitän jälleen osanottoni -
uhrien perheille, Iso-Britannialle ja Romanialle.
Kaikkien yhteinen tehtävä on asettaa syylliset vastuuseen.
Muutoin tekijät uskovat, ettei teoista rankaista, -
ja muutkin rohkaistuvat rikkomaan merilakia.
Iran on toistuvasti väittänyt, ettei se ole syyllinen tankkerialuksen iskuun.
Turvallisuusneuvoston tiedotustilaisuudessa -
Iranin ulkoministeriön tiedottaja Saeed Khatibzadeh -
varoitti Irania syyttänyttä Iso-Britanniaa, -
että brittiviranomaiset ovat antaneet vastuuttomia lausuntoja viime vuosina.
Khatibzadeh uhkasi: "Kehotan vakavasti brittihallitusta -
kiinnittämään huomiota vastuisiinsa ja velvollisuuksiinsa."
"Persianlahden turvallisuus on Iranille ehdoton, ja olemme suojelleet väylää -
Iso-Britannian kaltaisten maiden turvattomuuksilta."
Israelin viranomaiset tehostavat toimia -
estää koronan deltamuunnosta leviämästä.
Viime viikkoina luvut ovat kasvaneet. Tällä hetkellä potilaita on 35 466.
Heistä 6 275 testattiin positiivisiksi yksistään eilen.
Heistä 394 on kriittisessä tilassa.
Pääministeri Bennettin, puolustusministeri Benny Gantzin -
ja esikuntapäällikön, kenraaliluutnantti Aviv Kochavin tilannearviossa -
Bennett korosti armeijan elintärkeää roolia taudin leviämisen ehkäisyssä.
Israelin valtio kamppailee deltamuunnosta vastaan, -
joka on iskenyt koko maailmaan. Kuten muissakin taisteluissa, -
puolustuslaitos, IDF, sen komentajat ja sotilaat, -
ovat nyt eturintamassa terveyshenkilökunnan kanssa -
ja tekevät esimerkillistä työtä kaikissa tehtävissä: -
rokotuksissa, testauksissa, yhteydenpidossa kansalaisiin, -
ja epidemiologisissa tutkimuksissa.
Haluan kiittää IDF:n omistautunutta, ammattimaista työtä.
Bennett kehotti yli 60-vuotiaita israelilaisia ottamaan rokotteen.
Uusi hallitus yrittää rohkaista kaikkia sen ikäisiä -
ottamaan kolmannen annoksen Pfizerin rokotetta, -
koska se on välttämätön tehoste.
Israel on ainoa maa maailmassa, joka on antanut ikääntyneille -
mahdollisuuden saada kolmas tehosterokote.
Rokotteet ovat turvallisia ja tehokkaita.
Te, jotka ette ole vielä ottaneet rokotetta, menkää ottamaan se heti.
Bennett korosti hallituksen pyrkimystä selvitä uusimmasta aallosta -
mahdollisimman vähin haitoin ja rajoituksin.
Kiitos seurasta!
Osana TV7:n rukoushanketta kannustan rukoilemaan kanssamme -
rauhaa ja pelastusta sekä Swazimaalle että Etelä-Afrikalle.
Rukoillaan vainottujen veljiemme ja sisariemme puolesta.
Rukoillaan myös rauhaa Jerusalemille ja pelastusta Israelille.
Olen Jonathan Hessen. Hyvää ja siunattua iltaa! Huomiseen.
Suomennos: Maija Tuukkanen